S-522/2010

Mál þetta, sem þingfest var þann 9. desember 2010 og dómtekið samdægurs, er höfðað með ákæru lögreglustjórans á Selfossi dagsettri 4. nóvember 2010 á hendur G-kk-þgf B-kk-þgf, kt. 000000-0000, Háengi 14, Selfossi.

„fyrir umferðarlaga- og vopnalagabrot

I.

með því að hafa, að kvöldi fimmtudagsins 26. nóvember 2009 ekið bifreiðinni OV-383 sviptur ökurétti, vestur Laugaveg í Reykjavík.

Teljast brot ákærða varða við 1. mgr. 48. gr., sbr. 1. mgr. 100. gr. umferðarlaga nr. 50, 1987.

II.

með því að hafa, síðdegis föstudaginn 4. desember 2009 ekið bifreiðinni RI-233, ljóslausri, sviptur ökurétti og gegn einstefnu suður Frakkastíg í Reykjavík að gatnamótum Frakkastígs og Hverfisgötu þar sem ákærði ók gegn rauðu umferðarljósi austur Hverfisgötu.

Teljast brot ákærða varða við 1., sbr. 2. mgr. 32. gr., 1. mgr. 48. gr. og 1. mgr. 5. gr., sbr. 1. mgr. 100. gr. umferðarlaga nr. 50, 1987

III.

með því að hafa fimmtudaginn 8. apríl 2010 haft í vörslu sinni 47 cm langa trékylfu/höggvopn, en ákærði hafði umrætt vopn í buxnastreng sínum er lögregla hafði afskipti af honum umrætt sinn inn á veitingastaðnum Kaffi Krús á Selfossi.

Telst brot ákærða varða við c. lið 1. mgr. 30. gr. vopnalaga nr. 16, 1998, sbr. 1. mgr. 36. gr. sömu laga.

Þess er krafist að ákærði verði dæmdur til refsingar, til að sæta upptöku á hinu ólögmæta höggvopni skv. ákærulið II., sbr. 1. mgr. 37. gr. vopnalaga nr. 16, 1998 og til greiðslu alls sakarkostnaðar.“

Ákærði mætti við þingfestingu málsins ásamt S-kk-þgf S-kk-þgf hrl. og óskaði eftir að lögmaðurinn yrði skipaður verjandi sinn og var það gert. Ákærði játaði skýlaust sök skv. öllum liðum ákæru og samþykkti upptöku á trékylfu. Var málið tekið til dóms skv. 1. mgr. 164. gr. laga um meðferð sakamála nr. 88/2008 eftir að sækjandi og verjandi ákærða höfðu tjáð sig um lagaatriði og viðurlög.

Um málavexti vísast til ákæruskjals. Með játningu ákæærða, sem er í samræmi við gögn málsins, er sannað að ákærði framdi brot þau sem greinir í ákæru og eru þar réttilega fært til refsiákvæða. Ákærði hefur með háttsemi sinni unnið sér til refsingar.

Samkvæmt sakavottorði sem liggur frammi í málinu hefur ákærða margsinnis áður verið gerð refsing, ýmist með dómi, viðurlagaákvörðun eða sátt, fyrir brot á almennum hegningarlögum nr. 19/1940, lögum um ávana- og fíkniefni nr. 65/1974 og umferðarlögum nr. 50/1987. Þau viðurlög sem færð eru á sakavottorð ákærða og skipta máli um ákvörðun refsingar ákærða eru þau að þann 5. maí 2009 var ákærði dæmdur í 60 daga fangelsi, skilorðsbundið í 2 ár, m.a. fyrir akstur sviptur ökurétti. Þann 10. september 2009 var ákærði dæmdur í 90 daga fangelsi, skilorðsbundið í 2 ár, fyrir ávana- og fíkniefnabrot, akstur undir áhrifum ávana- og fíkniefna ásamt þjófnaði. Þann 17. desember 2009 gekkst ákærði undir greiðslu 200.000 kr. sektar fyrir akstur undir áhrifum ávana- og fíkniefna. Þann 8. apríl 2010 gekkst ákærði undir tvær lögreglustjórasáttir, báðar fyrir ávana- og fíkniefnabrot, samtals að fjárhæð kr. 110.000. Þann 3. maí 2010 var ákærði dæmdur í 4 mánaða fangelsi, skilorðsbundið í 2 ár, fyrir of hraðan akstur, akstur sviptur ökurétti, ávana- og fíkniefnabrot og líkamsárás. Þá var ákærði sakfelldur fyrir ávana- og fíkniefnabrot þann 10. júní 2010 en ekki gerð sérstök refsing. Þau umferðarlagabrot sem ákærði er nú sakfelldur fyrir eru framin áður en ákærði var dæmdur í samtals 310.000 kr. fésektir og 4 mánaða fangelsi, en vopnalagabrotið er framið áður en ákærði hlaut framangreindan 4 mánaða fangelsisdóm. Verða þannig sviptingarakstursbrot ákærða skv. ákæruliðum I. og II. dæmd sem fyrsta ítrekun. Ber nú að dæma ákærða hegningarauka með hliðsjón af 78. gr. almennra hegningarlaga nr. 19/1940, en jafnframt er litið til 1. mgr. 77. gr. sömu laga.

Refsing ákærða er ákveðin 150.000 krónur í sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í 12 daga. Þá skal ákærði sæta upptöku á hinu ólögmæta höggvopni, skv. ákærulið III, með vísun til þeirra ákvæða sem vitnað er til í ákæru.

Með vísun til 218. gr. laga um meðferð sakamála nr. 88/2008 ber að dæma ákærða til greiðslu sakarkostnaðar, en aðeins er um að ræða málsvarnarlaun skipaðs verjanda ákærða sem teljast hæfileg kr. 50.000 að meðtöldum virðisaukaskatti.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærði, G-kk-nf B-kk-nf, greiði 150.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í 12 daga.

Ákærði skal sæta upptöku á höggvopni skv. ákærulið III.

Ákærði greiði málsvarnarlaun skipaðs verjanda sins, S-kk-ef S-kk-ef hrl., kr. 50.000.

S-kk-nf G. G-kk-nf.